
Įvadas

Aerodinamikos mokslas pradėjo sparčiai vystytis po pirmojo sėkmingo skrydžio sunkesniu už orą skraidymo aparatu. Bandymai nustatyti jėgas, veikiančias oro sraute patalpintą kūną, buvo vykdomi įvairiose šalyse. Tobulėjant technikai, buvo suprasta, kad reikalingi tikslesni tyrimai ir modernesnė įranga jiems atlikti. Ypač tai tapo svarbu kuriant naujus orlaivius, nes projektuojamojo  orlaivio aerodinamika yra labai svarbi. Daugelio klausimų neįmanoma išspresti be bandymų, todėl į pagalbą buvo pasitelkti ne tik aerodinaminiai skaičiavimai, bet ir sumažinto orlvaivio modelio tyrimas specialiame įrenginyje – aerodinaminiame vamzdyje. 

Aerodinaminis vamzdis – tai įrenginys, kuriame tiriama, kaip kūną veikia dirbtinai sukurtas nusistovėjęs oro srautas. Paprasčiausią aerodinaminį vamzdį sudaro atviras vamzdis su viename gale įtaisytu oro sraigtu, kurį suka variklis. Priklausomai nuo vamzdžio paskirties, oro srauto greitis gali būti keičiamas įvairiais diapazonais, o specialiuose aerodinaminiuose vamzdžiuose – srauto greitis gali viršyti garso greitį. Bendru atveju oro srauto greitis suvokiamas kaip kūno įveikto atstumo ir užtrukto laiko tam atstumui įveikti santykis. 

Šio baigiamojo magisto darbo tikslas – ištirti oro srauto greitį aerodinaminio vamzdžio darbinės dalies skerspjūvyje. Tiriant oro srauto greitį, bus bandoma nustatyti, kaip žinomame skerspjūvyje pasiskirsto žinomas oro srauto greitis ir kokie veiksniai tai lemia. Taip pat bus nustatytas jo pasiskirstymas aerodinaminio vamzdžio darbinės dalies skerspjūvyje. Oro srauto greičio tyrimas bus atliekamas kompiuterine programa. 

Tiriamos problemos aktualumas aeronautikos inžinerijoje yra labai svarbus, nes norint pasiekti kuo tikslesnių aerodinaminių tyrimų rezultatų, reikia turėti kuo geresnės kokybės oro srautą aerodinaminiame vamzdyje. Vienas iš būdų nustatyti srauto kokybę – nustayti jo greičio pasiskirstymą ir nuspręsti, kokio lygio turbulencija yra darbinėje dalyje. Tai ypatingai svarbu mažų greičių aerodinamikoje, kai reikalingas laminarinis srautas. 

Nagrinėjama problema nėra nauja aeronautikos moksle. Jos nagrinėjimo pradžia siejama kartu su pirmųjų aerodinaminių vamzdžių atsiradimu ir juose vykdytais pirmaisiais aerodinaminiais tyrimais. Šiame baigiamąjame magistro darbe oro srauto greičio tyrimas bus atliekamas dar nesukonstruotam aerodinaminiui vamzdžiui. Pagal suprojektuoto aerodinaminio vamzdžio duomenis kompiuterine programa bus sukurtas trimatis vamzdžio modelis, jo vidinis tūris diskretizuotas baigtiniais elementais ir atlikta oro srauto greičio analizė, kai srautas teka aerodinaminiu vamzdžiu.

1. Baigiamojo darbo sprendžiamos problemos ir tyrimų objekto aprašymas

1.1.    Baigiamojo darbo sprendžiamos problemos aprašymas

Tiriant aerodinaminius reiškinius aerodinaminiame vamzdyje vienu iš svarbiausių kriterijų, lemiančių tyrimo rezultatus, tampa oro srauto kokybė darbinėje dalyje (tyrimo kameroje). Siekiant gauti kuo tikslesnius rezultatus, reikia turėti kuo geresnės kokybės oro srautą aerodinaminiame vamzdyje, o ypač – darbinėje dalyje. Nors oro srauto nevientisumą gali lemti daugelis veiksnių, pagrindiniai dažniausiai būna šie:

· Sraute vyraujančios klampumo jėgos.

· Srauto turbulencija.

Turbulencija – tai skysčių ir dujų tekėjimo/judėjimo būdas, kuriam yra būdingas chaotiškumas, sūkurių buvimas. Srauto turbulencija, kai lėktuvas skrenda ramiu oru yra artima nuliui, aerodinaminiuose vamzdžiuose ji gali būti nuo 1 iki 6 %. Dėl šios priežasties, aerodinaminiame vamzdyje atliktų tyrimų rezultatai gali skirtis nuo 3 iki 18 % nuo gautųjų  realaus skrydžio metu (Conner Norval White. 1937).
Visa tai tarsi susideda į oro srauto greičio vientisumą, todėl galima teigti, kad aerodinamikoje pagrindinis dėmesys skiriamas oro srauto judėjimui ir srauto greitis čia yra labai svarbus dalykas (Eduardas Lasauskas. 2008:17). Taigi, šio darbo pagrindinis tikslas – ištirti oro srauto greičio vientisumą aerodinaminio vamzdžio darbinės dalies skerspjūvyje ir pateikti išvadas. 

Gilinantis į problemos aktualumą, galima teigti, kad srauto greičio matavimas aerodinaminio vamzdžio darbinės dalies skerspjūvyje reikalingas ne tik srauto kokybei nustatyti, bet ir paties įrenginio kalibravimui ir priklausomybių sudarymui, kuriomis bus vadovaujamasi atliekant tyrimus.

1. 2. 
Tyrimų objekto aprašymas

Aerodinaminis vamzdis – tai įrenginys, kuriame tiriama, kaip veikia kūną dirbtinai sukurtas nusistovėjęs oro srautas. Paprasčiausią aerodinaminį vamzdį sudaro atviras vamzdis su viename gale įtaisytu oro sraigtu, kurį suka variklis (1 pav.). Priklausomai nuo vamzdžio paskirties, oro srauto greitis gali būti keičiamas įvairiais diapazonais, o specialiuose aerodinaminiuose vamzdžiuose srauto greitis gali viršyti garso greitį. Yra vamzdžių, kuriuose eksperimentuojama su natūralaus dydžio skraidančiais aparatais.

1 pav. Aerodinaminis vamzdis

Paprasčiausią aerodinaminį vamzdį sudaro šios dalys:

· Prieškameris. Aerodinaminio vamzdžio dalis susidedanti iš kolektoriaus (1 pav. 1 pozicija), srauto stabilizavimo srities ir susisurėjimo kanalo (1 pav. 3 pozicija). Šioje dalyje didinamas oro srauto greitis. Dažniausia ši dalis būna stačiakampio, apskritimo, aštuonkampio ar mišrios skerspjūvio formos. Tyrimais įrodyta, kad geriausios prieškamerio savybės yra tada, kai jis yra aštuonkampio formos, nes tokiu atveju išvengiama antrinio srauto susidarymo. Tiriamojo vamzdžio prieškamerio sekcija yra aštuonkampio skerspjūvio formos.  

· Srautą tiesinančios grotelės (1 pav. 2 pozicija). Šios grotelės, dažniausiai yra korio formos. Jų pagrindinė funkcija – išlyginti oro srautą, kuris patenka per oro ėmiklį: daryti jį nekintamos krypties ir dydžio, taip pat mažinti jo turbulenciją. Tyrimai parodė, kad tokio tipo grotelės tikrai kokybiškai atlieka savo paskirtį, o efektyviausios jos yra tada, kai, „korio“ narvelių ilgis mažiausiai 6 – 8 kartus būna didesnis už jų skersmenį.

· Darbinė kamera (1 pav. 4 pozicija). Svarbiausia aerodinaminio vamzdžio dalis. Būtent šioje kameroje statomas bandomasis objektas, tada į jį pučiama dirbtinė oro srovė ir vyksta tyrimai. Ji gali būti atviro ir uždaro tipo. Dažniausia būna uždaro tipo, pagaminta iš permatomų medžiagų. Dauguma šiuolaikinių vamzdžių turi nuimamas darbines kameras. Populiariausios yra stačiakampio formos kameros, su pločio/aukščio santykiu maždaug nuo √2 iki 1, o geriausios yra aštuonkampio formos kameros. Tiriamojo vamzdžio darbinė kamera yra aštuonkampio skerspjūvio formos.

· Difuzorius (1 pav. 5 pozicija). Difuzorius – palaipsniui platėjanti įrengimo konstrukcija, esanti iškart už darbinės kameros. Įėjimo skerspjūvio forma visada sutampa su darbinės kameros skerspjūviu, o išėjimo – dažniausiai apvali. Difuzoriuje srauto greitis krenta, o slėgis auga. Greitis difuzoriuje turi mažėti taip, kad būtų prarasta kuo mažiau energijos, nes minimalūs energijos nuostoliai garantuoja maksimalų slėgį. Dėl paribio sluoksnio trinties slėgis didėja lėčiau, negu turėtų būti pagal Bernulio lygtį, nes paribio sluoksnio trinčiai eikvojama srauto energijos dalis.


· Apsauginis tinklas (1 pav. 6 pozicija). Apsaugo ventiliatorių nuo dalių, galinčių atsiskirti nuo modelio tyrimo metu. Šių tinklų gali būti net keli.

· Ventiliatorius. Variklis (1 pav. pozicijos 7 ir 9). Variklio sukamas vantiliatorius sukuria oro srautą – įsiurbia orą iš aplinkos, o šis nukreipiamas į darbinę kamerą. 

· Ventiliatoriaus srauto lygintuvai (1 pav. 8 pozicija). Lygintuvai turi pašalinti sūkurius, kuriuos sukelia ventiliatorius. Dažniausiai lygintuvai tvirtinami iškart už ventiliatoriaus.

Tiriamasis objektas – atviro tipo mokomasis (laboratorinis) aerodinaminis vamzdis, skirtas laboratoriniams ir demonstraciniams bandymams. Šio vamzdžio duomenys pateikiami 1 lentelėje.

1 lentelė. Mokomojo aerodinaminio vamzdžio duomenys

	Parametras
	Reikšmė

	Geometriniai parametrai

	Ilgis
	3,22 m

	Darbinės dalies ilgis
	0,6 m

	Darbinės dalies hidraulinis skersmuo
	0,4 m

	Prieškamerio ilgis
	1,28 m

	Prieškamerio skersmuo įėjime
	1,2 m

	Susiaurėjimo santykis
	9:1

	Difuzoriaus ilgis
	1,34 m

	Difuzoriaus hidraulinis skersmuo išėjime
	0,64 m

	Difuzoriaus platėjimo kampas
	5 °

	Difuzoriaus hidraulinių įėjimo/išėjimo plotų santykis
	2,25

	Charakteristikos

	Projektinis maksimalus oro srauto greitis
	34 m/s

	Oro srauto masės kiekis pratekantis skerspjūviu per laiko vienetą
	5,831 kg/s


Oro srauto greitis – bendru atveju greičio sąvoka suprantama kaip kūno įveikto atstumo ir užtrukto laiko tam atstumui įveikti santykis. Oro srauto greičio sąvoka šiek tiek skiriasi nuo kieto kūno greičio sąvokos. Pagrindinė šio skirtumo priežastis yra tai, kad oras takios dujos. Orui judant viena oro dalis gali judėti skirtingu greičiu nei kita, todėl patikslinta oro srauto greičio sąvoka skamba taip: tekančio oro greitis fiksuotame taške  yra greitis labai mažos oro dalelės, kai ji praeina pro tą tašką. Srauto greitis 

 turi ir dydį ir kryptį, reiškia jis yra vektorinis dydis. Šio vektoriaus skaliaras paprastai žymimas raide V ir reiškia oro srauto greitį.

2. Mokslinės literatūros nagrinėjama tema apžvalga

Mokslinės literatūros, kurioje galima rasti informacijos nagrinėjama tema – Oro srauto greičio tyrimas aerodinaminio vamzdžio skerspjūvyje, galima rasti labai įvairios. Literatūroje ši tema pradedama nagrinėti kartu su pirmaisiai aerodinaminių vamzdžių tyrimais. Norint sukurti aerodinamiškai tobulesnius orlaivius, konstruktoriams prireikė daug bandymų. Daugumai bandymų buvo pasitelti aerodinaminiai vamzdžiai, tačiau buvo pastebėta, kad vamzdyje atliktų tyrimų rezultatai ir nustatytos orlaivio savybės skirdavosi nuo realaus orlaivio savybių. Buvo susirūpinta šio nesutapimo priežastimi ir pradėtos nustatinėti tai lemiančios priežastys.  

Vienas iš pirmųjų mokslinių šaltinių, kuriame aprašomas tirtas aerodinaminis vamzdis, pateikiami jo duomenys, aprašomas tyrimas, pateikiami tyrimo metu gauti srauto greičio darbinės dalies skerspjūviuose pasiskirstymo rezultatai bei pateikiamos aerodinaminio vamzdžio charakteristikų priklausomybės siekia 1937 metus. Autorius teigia, kad srauto turbulencija, kai lėktuvas skrenda ramiu oru yra artima nuliui, aerodinaminiuose vamzdžiuose ji gali būti nuo 1 iki 6 %. Dėl šios priežasties, aerodinaminiame vamzdyje atliktų tyrimų rezultatai gali skirtis nuo 3 iki 18 % nuo gautųjų  realaus skrydžio metu. Gautų rezultatų tikslumas priklauso nuo matavimų atlikimo kruopštumo, naudotų priemonių tikslumo, oro srauto kokybės ir modelio dydžio (Conner Norval White. 1937). Bandant nustatyti oro srauto turbulenciją, aerodinaminio vamzdžio darbinė dalis buvo padalinta į šešias horizontalias ir vertikalias plokštumas, o plokštumų susikirtimo taškuose, pasirinktame skerspjūvyje, atlikti oro srauto greičio matavimai. Matavimai atlikti naudojant Pito vamzdelį esant skirtingoms oro srauto greičio reikšmėms darbinėje dalyje. Mažiausia turbulencija (oro srauto greičio netolygumas skerspjūvyje) nustatyta, kai greitis darbinėje dalyje lygus 40 mylių per valandą (17,88 m/s). Jos reikšmė buvo 2 %. Išvadose teigiama, kad aerodinaminiu vamzdžiu atliktų tyrimų rezultatai priklauso nuo 3 dalykų: aerodinaminio vamzdžio, asmens atliekančio tyrimus ir tyrimo rezultatų supratimo.

Tobulėjant aerodinaminiams vamzdžiams, tobulėjo ir oro srauto greičio matavimo metodai bei priemonės. Mokslininkai stengėsi surasti naujus tyrimo metodus, kurti tobulesnes matavimo priemones. Iš pradžių tyrimai buvo vykdomi mažų greičių aerodinamikos srityje, tiriant ikigarsinius oro tėkėjimo greičius. Atliekant pirmuosius oro srauto greičio tyrimus, greitį buvo bandoma nustatyti stebint oro sraute patalpintas judančias daleles, pavyzdžiui – dūmus. Greitis būdavo nustatomas fiksuojant dalelės nueitą atstumą per žinomą laiko tarpą. Šiek tiek tikslesni rezultatai buvo gaunami, kai į oro srautą buvo patalpintas malūnėlis, kurį tekėdamas oro srautas priversdavo suktis. Fiksuojant apsisūkimų skaičių, per žinomą laiko tarpą ir žinant malūnėlio skersmenį, buvo apskaičiuojamas oro srauto tėkmės greitis. Toliau tobulėjant technikai atsirado nauji būdai, skirti nustatyti oro srauto judėjimo (tėkmės) greičiui. Šie būdai buvo atskirti į 2 atskiras grupes – slėgio matavimo principu paremtus greičio nustatymo metodus (angl. – Methods based on pressure mesurements) ir srauto turbulencijos matavimu pasitelkiant elektrinius anemometrus (angl. – Hot – wire anemometers). Viršgarsinių srautų greičio nustatymui buvo pradėtas naudoti smūginės bangos atsispindėjimo ir plitimo principu paremtas greičio matavimo metodas (Pankhurst R.C.1952).

Populiariausios priemonės nustatyti mažų greičų (ikigarsinių) oro srautų tėkmės greitį, kai matavimai paremti slėgio nustatymo principu – Pito vamzdeliai. Jų konstrukcija paprasta, tačiau geometrija turi labai didelę reikšmę tyrimo rezultatams. Nustatant oro srauto tėkmės greitį darbinėje dalyje, reikalinga nustatyti statinį ir dinaminį slėgius darbinėje dalyje. Statinis slėgis nustatomas darbinės dalies sienelėje įrengus matavimo kiaurymę, prie kurios jungiamas manometras. Dinaminis slėgis nustatomas į judantį oro srautą patalpinus Pito vamzdelį (Pankhurst R. C. 1952).

Labai mažų greičių nustatymui naudojami elektriniai anemometrai, nes jų inertiškumas labai mažas. Naudojant šiuos prietaisus, matavimo rezultatus galima fiksuoti norimu atstumu nuo aerodinaminio vamzdžio. Elektriniams anemometrams būtina nuolatinė elektros srovė, kurios stipris turi siekti nuo 1 iki 2  Amperų. Oro srautui aptekant jame patalpintą elektrinį anemometrą, kinta jo temperatūra, o tuo pačiu ir varža (Pankhurst R. C. 1952).
Aerodinaminio vamzdžio kūrimo ir tirimo procesas aptariamas Jewel B. Barlow. Aerodinaminiai vamzdžiai tyrimams buvo pradėti naudoti nuo 1871. Tuo laiku oro srauto greitis būdavo nustatomas skystiniu manometru, kuris būdavo prijungtas prie Pito vamzdelio. Vėliau, kai buvo išrasti mechaniniai prietaisai, galintys matuoti oro srauto greitį, jie po truputį ėmė keisti skystinius manometrus, tačiau pastebėjus, kad skystiniai manometrai daug tikslesni – juos vėl imta naudoti. Tobulėjant technologijoms atsirado elektroniniai srauto matavimo prietaisai, tačiau klasika liko nepamiršta. Viename iš knygos skyrių, kuris yra skirtas oro srauto parametrų matavimui, autorius aptaria srauto matavimams taikytinus prietaisus ir įrangą. Taip pat pateikiama srauto greičio matavimams taikytinų Pito vamzdelių geometrija, tipai ir jų charakteristikas atvaizduojantys grafikai. Pažymima, kad Kielio vamzdelis apima daug platesnį matavimo intervalą nei kiti Pito vamzdeliai ir yra tikslesnis. Teigima, kad elektriniai anemometrai naudojami greičio matavimui turbulentiniuose oro srautuose. Ikigarsiniuse srautuose, kur oro tankis yra didelis, o srauto temperatūra maža ir nekintanti galima nepaisyti šilumos mainų reiškinio galima nepaisyti ir anemometro siūlelio temperatūra yra įtakojama tik oro srauto greičio. 
Viršgarsinių srautų greičio matavimą aerodinaminiame vamzdyje nagrinėjo A. Ershov, kuris pasiūlė naują, tiesioginį oro srauto greičio matavimo būdą, kai naudojama fotokamera. Višgarsinių oro srautų greitį netikslinga matuoti naudojant elektrinius anemometrus, o matavimas naudojant lazerinius anemometrus sudėtingas. Pagal pateiktą atlikto tyrimo metodiką ir rezultatus, galima spręsti, kad pasiūlytas matavimo būdas neleidžia tiksliai ištirti oro srauto greičio pasiskirstymo aerodinaminiame vamzdyje.

 Oro srauto greičio matavimas naudojant lazerinius anemometrus aprašomas J. H. Sharp. Tai yra pati pažangiausia nekontaktinė matavimo technologija, kuria galima matuoti tiek dujų, tiek skysčių srautų greičius. Lazerinio anemometro veikimas pagrįstas banginiu matavimo principu. Autorius pateikia atlikto tyrimo rezultatus, ir palygina oro srauto greičio reikšmes išmatuotas metodais, kai naudojamas Pito vamzdelis ir lazerinis Doplerio anemometras.

3. Tiriamoji dalis
3. 1. 
Oro srauto greičiui matuoti taikytinų metodų analizė
Oro srauto greitis gali būti nustatomas stebint žinomos, į srautą patalpintos dalelės nukeliautą kelią tame sraute per žinomą laiko intervalą, pavyzdžiui: degančios žvakės dūmų sklydimas oro sraute. Oro srauto greičio nustatymas taip pat galimas ir kitu panašiu būdu, kurio esmė yra oro sraute kylančių sūkurių tyrimas. Čia, žinant sūkurio sūkimosi greitį ir sūkurio spindulį, gali būti nustatomas realiatyvus srauto greitis. Šie būdai yra optiniai ir nėra labai išsamūs ir tikslūs, todėl jų naudojimas yra retas ir tik tam tikrais atvejais.

Tuo atveju, kai reikia nustatyti dominančio oro srauto greitį, tikslinga naudoti  daug tikslesnius matavimo medodus. Šie metodai bendru atveju yra skirstomi į 4 grupes:

1) greičio matavimo metodai pagrįsti slėgio matavimu;

2) greičio matavimo metodai pagrįsti į srautą patalpinto laidininko varžos matavimu;

3) greičio matavimo medodai pagrįsti bangos sklydimo matavimu;

4) greičio matavimo medodai pagrįsti skaitinės analizės principu.

Mažų greičių aerodinamikoje (iki garsinė aerodinamika) plačiausiai taikomi pirmajai ir antrajai grupei priklausantys oro srauto greičio matavimo metodai. Trečiajai grupei priklausantys medodai daugiau taikomi viršgarsinėje aerodinamikoje. Ketvirtajai grupei priklausantys metodai gali būti naudojami tiek mažų, tiek didelių greičių aerodinamikoje. 

Toliau bus nagrinėjami būdingiausi oro srauto greičio matavimo metodai, nustatomi jų privalumai ir trūkumai.

3. 1. 1. Oro srauto greičio matavimas naudojant Pito vamzdelius
Oro srauto greičio matavimas naudojant Pito tipo vamzdelius priklauso pirmajai oro srauto greičio matvimo metodų grupei. Šie metodai yra paremti slėgių matavimu, o tiksliau – statinio ir dinaminio slėgio matavimu.

Jeigu į tekantį dujų ar skysčio srautą, statmenai jo tėkmės krypčiai, patalpiname plokščią kūną, tai srauto tėkmės greitis prieš pat tą kūną tampa lygus nuliui, o slėgis tame taške nusistovi ir tampa pastovus. Slėgį tame taške galima nustatyti į srautą patalpinus specialią matavimo priemonę – Pito vamzdelį.

Ši matavimo priemonė iš esmės yra paprastas vamzdelis, kurio abu galai yra atviri. Vamzdelis talpinamas į tekantį oro srautą lygiagrečiai jo tėkmei, vienas iš atvirųjų vamzdelio galų turi būti statmenas tekančiam srautui ir nukreiptas prieš srautą. Kitas vamzdelio galas prijungiamas prie manometro. Taigi pagal pusiausvyros sąlygas, kol srautas neteka, srauto greitis lygus nuliui, o manometro rodomas slėgis yra suprantamas kaip nusistovėjęs slėgis stagnacijos taške, kuriame yra patalpintas laisvasis atviras vamzdelio galas. Šis laisvasis vamzdelio galas turi būti statmenas vamzdelio skerspjūvio ašiai ir jame neturi būti atplaišų ar kitų pašalinių objektų, kurie sujauktų srautą. Jeigu šios sąlygos išpildytos, vamzdelio ilgis nelemia ikigarsinio srauto greičio matavimų rezultatų.

2 pav. Pito vamzdelis (Pagal Pankhurst R. C. 1952: 180)

Tačiau matavimo rezultatai gali būti nulemti pačios Pitto vamzdelio noselės formos. Ypač tai pasireiškia tokiu atveju, kai srautas ima nukrypti nuo pradinės savo tėkmės krypties ir tuo pačiu nuo vamzdelio simetrijos ašies. Pito vamzdeliai, kurių noselė yra pusferės formos, esant mažiems srauto nukrypimo kampams jau ima klaidingai matuoti duomenis. Vamzdelių noselės formos įtaka matavimo rezultatams pateikiama žemiau esančiame paveiksle [4]. 

3 pav. Sąstingio taške išmatuoto slėgio priklausomybė nuo vamzdelio formos ir srauto nukrypimo kampo (Barlow Jewel B. et al. 1999: 154)

 suprantamas kaip paklaidos koeficientas, kuris abibūdinamas formule: (Barlow Jewel B.  et al. 1999: 154)

Formulėje: 

– slėgis išmatuotas sąstingio taške, kai srautas nukrypsta nuo vamzdelio ašies, 

– slėgis išmatuotas sąstingio taške, kai srautas nenukrypsta nuo vamzdelio ašies, 

 – oro tankis, 

– žinomas (teorinis) oro srauto greitis.
Taigi, mažiausią srauto nukrypimo įtaką matavimo rezultatams turėsime, jei matavimus atliksime naudojant Kielio vamzdelį (4 pav). 

4 pav. Kielio vmzdelis (United Sensor Corporation 3. 2011)

Šiuo vamzdeliu paimamas dinaminis slėgis atitinkame taške ir jo reikšmė nustatoma skystiniu manometru. Kaip žinome oro srauto greitis yra statinio ir dinaminio slėgių esančių tame sraute skirtumas, todėl dar reikalingas ir statinis srauto slėgis. Statinį slėgį rekomenduojama matuoti darbinės dalies sienelėse pragręžus mažas kiaurymes ir tose vietose įrengus statinio slėgio fiksavimo taškus, kurie sujungti į vieną statinio slėgio liniją kuri vėliau prijungiama taip pat prie skystinio manometro. Skystinį manometrą reikia pakreipti kampu, taip gaunami tikslesni duomenys. Principinė tokio manometro veikimo schema pateikiama 5 paveiksle.

5 pav. Skystinis kampu pakreiptas manometras (Pankhurst R. C. 1952: 297)

- statinis arba atmosferos slėgis, 
[image: image15.wmf]2

P

- dinaminis slėgis, 
[image: image16.wmf]l

- atstumas nuo pradinės skysčio lygio padėties kai 

 - manometro pokrypio kampas.

Jeigu laikomės prielaidos, kad skysčio lygio pokytis rezervuare yra nežymus ir skysčio paviršiaus įtempimai yra nepasomi manometre, tai tada galime teigti kad: (Pankhurst R. C. 1952: 297)

Taip pat manometro jautrumas ir tikslumas didėja, kai posvyrio kampas mažėja. Tačiau yra būtina, kad manometras būtų kalibruotas, kadangi maži vamzdelio vidinio paviršiaus nelygumai lemia skyščio paviršinių įtempių atsiradimą, o šie įtakoja paklaidas matavimų rezultatuose. Kalibravimo galima išvengti būti taikant nulinės atskaitos metodą, tai yra menisko padėtį visąlaik išlaikant tame pačiame taške  keičiant manometro posvyrio kampą. 

Taigi, trumpai apžvelgus šį metodą galima išskirti pagrindinius jo privalumus ir trūkumus (1 lentelė).

2  lentelė. Oro srauto greičio matavimo metodo, naudojant Pito vamzdelius, privalumai ir trūkumai

	Privalumai
	Trūkumai

	Senas laiko patikrintas metodas
	Tai nėra pats tiksliausias metodas

	Matavimo įranga salyginai paprasta ir pigi
	Reikalinga didelė Pito vamzdelių įvairovė

	Plačiai taikomas ikigarsinėje aerodinamikoje
	Netinkamas viršgarsinėje aerodinamikoje

	Rezultatai gaunami iš karto, nereikia sudėtingų skaičiavimų
	Galimos gan didelės paklaidos dėl srauto nukrypimo nuo vamzdelio ašies


Oro srauto greičio matavimo metodas, kai naudojami Pito vamzdeliai yra vienas iš seniausių srauto greičio matavimo metodų, tuo pačiu paprastas, informatyvus ir leidžiantis iš karto nustatyti rezultatus. Šis metodas tinkamas ikigarsinėje aerodinamikoje, tačiau reikalauja didelio kruopštumo atliekant matavimus ir įrangos įvairovės.

3. 1. 2. Oro srauto greičio matavimas naudojant elektrinius anemometrus

Oro srauto greičio matavimas naudojant elektrinius anemometrus (angl. – hot wire anemometers) priklauso antrajai, anksčiau aptartai, oro srauto greičio matavimo metodų grupei. Šie metodai yra paremti laidininko, patalpinto į oro srautą, varžos matavimu.

Elektriniai anemometrai labiausiai naudojami norint matuoti mažus greičius arba nustatyti oro srauto greičio svyravimus turbulentiniame sraute. Šie įrenginiai turi pagrindinį privalumą – matavimo rezultatus galima stebėti gan dideliu atstumu nuo matavimo vietos. Be to naudojant tinkamas elektrines schemas ir ryšius tarp tyrimų, reikalingų nustatyti turbulencijai, tiesiogiai galima išmatuoti ir nustatyti srauto turbulenciją.

Paprasčiausią elektrinio anemometro jutiklį (4 pav.) sudaro du kontaktai (A ir B) tarp kurių  patalpintas iš laidininko pagamintas siūlelis (C). Siūlelis gaminamas iš labai gero laidininko, dažniausiai platinos, ir jo storis siekia keletą mikronų. Kontaktais A ir B ėmus tėkėti elektros srovei siūlelis ima kaisti. Paparastai jis įkaista daugiau nei aplinkos temperatūra. Patalpinus daviklį į tekantį oro srautą, srautas ima vėsinti įkaitintą siūlelį. Visų laidininkų varža priklauso nuo laidininko temperatūros ir didėjant temperatūrai visų metalų varža didėja, nes didėja laisvųjų elektronų chaotiško judėjimo greitis, intensyvėja atomų virpesiai, dažnėja elektronų susidūrimai su atomais. Dėl to mažėja elektronų dreifo greitis ir srovės stipris, o tai tolygu laidininko varžos didėjimui. Mažėjant laidininko temperatūrai vyksta atvirkščias procesas ir varža ima mažėti, o srovės stipris didėdi. Būtent šia savybe ir remiasi nagrinėjamas metodas, kurio esminis dalykas yra žinant siūlelio varžos kitimą nustatyti oro srauto greitį. 

6 pav.  Paprasčiausias elektrinio anemometro jutiklis (Pagal Chopra Mehak, 2008)

Jutiklio siūlelio ilgis čia taip pat yra labai svarbus. Parenkant siūlelio ilgį susiduriama su dvejomis kraštinėmis sąlygomis – jautriu ir atsparumu. Taip pat siūlelis turėtų būti pakankamai trumpas, nes srauto greitį matuoja per visą savo ilgį. Dažniausiai siūlelio ilgis siekia nuo 6,3 iki 12,3 mm, nes per trumpas siūlelis gali sukelti oro srauto greičio interferencijos reiškinį tarp siūlelio vijų ir tai pastebimai įtakoja matavimo rezultatus. Siūlelio skersmuo dažniausiai svyruoja nuo 0,013 mm iki 0,025 mm. Teoriškai gali būti naudojami net iki 0,15 mm skersmens siūleliai.
Ryšys tarp oro srauto greičio ir medžiagos varžos nusakomas formule: 


[image: image22.wmf](

)

2

1

A

A

A

T

au

iRbRR

ddR

a

a

æö

+

=+-

ç÷

ç÷

èø






(3)

Formulėje: 
[image: image23.wmf]i

– srovės stiptis, 
[image: image24.wmf]d

– siūlelio skersmuo, 
[image: image25.wmf]a

ir 
[image: image26.wmf]b

– funkcijos priklausančios nuo oro srauto temperatūros ir fizinių savybių, 
[image: image27.wmf]R

– medžiagos iš kurios pagamintas siūlelis varža, 
[image: image28.wmf]u

– oro srauto greitis, 
[image: image29.wmf]A

R

– medžiagos varža, kai siūlelis aptekamas oro srauto, 
[image: image30.wmf]A

T

– siūlelio temperatūra kai jį apteka oro srautas.

7 pav.  Srovės stiprio ir oro srauto greičio priklausomybė (Pagal Pankhurst R. C. 1952: 1999)

Apžvelgus šį metodą galima išskirti pagrindinius privalumus ir trūkumus, kurie pateikiami 3 lentelėje.

3  lentelė. Oro srauto greičio matavimo metodo, naudojant elektrinius anemometrus, privalumai ir trūkumai

	Privalumai
	Trūkumai

	Populiarus matavimo metodas
	Brangi įranga, ypač jutikliai

	Geriausiai tinka matuoti mažiems srauto greičiams
	Visiškai netinka matuodi labai dideliems oro srauto greičiams

	Jautrus matavimo medodas, todėl galima nustayti srauto turbulenciją
	Būtina atkreipti dėmesį į siūlelio ilgį, kad tarp siūlelio vijų neįvyktų greičio interferencijos reikškinys

	Matavimo rezultatus galime stebėti pakankamai dideliu atstumu nuo matuojamo objekto
	Siūleliai labai jautrūs aplinkos užterštumui, dulkėms


Oro srauto greičio matavimas elektrinias anemometrais – tai vienas iš populiariausių oro srauto greičio matavimo metodų. Jo populiarumą lemia tai, kad šiuo metodu galima matuoti labai mažų greičių oro srautus. Taip pat šiuo metodu galima nustatyti oro srauto turbulenciją, nes tai labai tikslus matavimo metodas. Vienas iš pagrindinių šio metodo trūkumų yra tai, kad anemometrų siūleliai yra labai jautrūs aplinkos užterštumui ir perkaitimui, dėl kurio sutrūksta ir jutiklis nustoja veikti. Šis metodas nelabai tinkamas viršgarsinių srautų oro greičio matavimui.

3. 1. 3. Oro srauto greičio matavimas naudojant lazerinus greičio matavimo prietaisus

Lazeriniai oro srauto greičio matavimo prietaisai veikia remdamiesi dalelių optinių savybių fiksavimo principu, kai per daleles teka oro srautas. Populiariausias yra lazerinis Doplerio greitmatis (LDV), kuris, naudodamasis optika, lazerio spindulį skaido į du lygiagrečius spindulius nukreiptus į tašką, kuriame vykdomi matavimai.  Dėl šviesos bangų interferencijos reiškinio, spindulių sankirtoje suformuojamas elipsoido formos tūris. Kitas lęšinis įrenginys (imtuvas) turintis mažą plyšį, nukreipiamas į spindulių sankirtos tašką ir turi fiksuoti šviesą. Toji šviesa nukreipiama į fotojutiklį, kaip įėjimo signalas, kuris vėliau elektroniniu procesoriumi moduliuojamas. 

Šioje dviejų šviesos šaltinių sistemoje šviesos dažnis, sklindantis iš abiejų šaltinių, sutapdinamas fotojutiklio paviršiuje. Fotojutiklyje gaunamas skirtumas tarp abiejų šviesos šaltinių išspinduliuotų šviesos bangų dažnio. Ir jeigu 
[image: image32.wmf]b

 yra kampas tarp vieno iš šviesos šaltinių ir abiejų šaltinių pusiaukampinės, o  
[image: image33.wmf]l

 yra lazerio spindulio bangos ilgis ir dalelių sklydimo greitis yra daug mažesnis nei šviesos greitis tai dažnis gali būti išreikštas formule: (Barlow Jewel B. et al. 1999: 154)

Formulėje: 
[image: image35.wmf]u

- greitis, lygiagretus plokštumai tarp abiejų šaltinių ir statmenas tų šaltinių pusiaukampinei.

Taigi, ryšys tarp oro srauto greičio ir dažnio 
[image: image36.wmf]D

 yra tiesinis ir tai yra šviesos sklidimo pusės kampo ir lazerio spindulio bangos ilgio funkcija. Galima teigti, kad sistema veikia taip: dalelės juda su srautu per tam tikrą pulsuojančiai apšviestą atstumą. Žinant atstumą ir išmatavus laiką, per kurį jis įveikiamas, gausime dalelių judėjimo greitį. Atlikus bandymus, signalų procesorius ir kompiuteris apdoroja duomenis ir paskaičiuoja vidutinio ir momentinio greičio reikšmes, kurios gali būti naudojamos nustatyti srauto greičio kitimą ir turbulenciją.

Dviejų ir trijų komponentų LDV sistemos sudaromos naudojant lazerius, kurie skleidžia dviejų ar trijų skirtingų ilgių elektromagnetines bangas. Skirtingų ilgių bangų sukurtos ribos gali būti formuojamos kaip tūriai ir orientuoos plokštumose taip, kad galėtume išmatuoti reikiamas greičio dedamasias. Bendruoju atveju yra naudojami du LDV sistemų tipai – priešpriešinės sklaidos tipas (angl. – forwar-scatter mode) ir galinės sklaidos tipas (angl. – back-scatter mode). 

8 pav. Forwar-scatter mode sistemos principų schema  (Sharp J. H. 2004)

Pirmuoju atveju fotojutikliai ir imtuvai yra sumontuoti priešingoje darbinės dalies pusėje nei siųstuvas. Antruoju – imtuvas ir siųstuvai yra toje pačioje pusėje. 

9 pav. Back-scatter mode sistemos principų schema  (Sharp J. H. 2004)

Abiejų įrangos išdėstymo tipų privalumai ir trūkumai pateikiami 4 lentelėje.

 4  lentelė. Oro srauto greičio matavimo metodo, naudojant lazerinius interferometrus, privalumai ir trūkumai

	Privalumai
	Trūkumai

	Priešpriešinės sklaidos tipas (angl. – forwar-scatter mode)

	Gali būti naudojami mažos galios lazeriai
	Darbinės dalies stiklai turi būti idealiai lygūs, kad išventi spindulio iškraipymo

	Lazeriams nereikia aušinimo
	Siųstuvas ir imtuvas turi būti sumontuoti ant vibracijai atsparių atskirų flatformų. Taip pat draudžiama bet kokia darbinės dalies vibracija.

	Greitas signalo perdavimas
	Modelis gali užstoti siųstuvo spinduliuojamus spindulius.

	Galima matuoti didelius greičius, tačiau reikalinga didesnė lazerių galia
	

	Galinės sklaidos tipas (angl. – Back-scatter mode)

	Imtuvas ir siųstuvas gali būti sumontuoti viename laikiklyje ir lengvai gali būti slenkami reikiama srauto kryptimi
	Reikalingi galingi lazeriai ir atitinkamai jų aušinimas

	Darbinei daliai reikalingas tik vienas idealus langas.
	Didelės galios lazerio atspindžiai kelia pavojų aplinkinių sveikatai

	Išvengiama problemų, susijusių su modelio virpesiais
	Signalo perdavimo santykis labai mažas ir tai ilgina matavimams atlikti reikalingą laiką


Pirmasis metodas yra labiau tinkamas oro srauto greičio matavimui mažų greičių aerodinaminiame vamzdyje, kai jame nėra patalpinto modelio. Taip pat šiuo metodu atlikti srauto tyrimo greičio rezultatai mažai skiriasi nuo gautųjų tiriant Pito vamzdeliu (10 pav.). Lazeriniai anemometrai matuoja tiek dujų, tiek skysčių greičius abiem kryp​timis. Gali atlikti šiuos matavimus: greičio, Doplerio energijos, greičio pri​klausomybės nuo Doplerio energijos, atspindžio modulio, greičio priklausomybės nuo atspindžio modulio, greičio su realaus laiko histogramomis, Doplerio energijos su realaus laiko histogramomis, atspindžio su realaus laiko histogra​momis bei galios spektro. Lazeriniai Doplerio anemometrai labai tikslūs, jais pasiekiamas ±0,01 % matavimų tikslumas, matavimams neturi įtakos paviršių spalva, atspindžiai (Jozonis Vaidas et al. 2011). Tai idealus ir greitas būdas oro srauto tėkmės greičiui nustatyti pasirinktame skerspjūvyje.

Lazeriniai srauto matuokliai yra labai brangūs. Jiems reikalinga speciali įranga. Lazerio spindulys jautrus pašaliniams objektams ir geometrijos netolygumui, taip pat kenksmingas aplinkinių sveikatai. Dažniausiai naudojami laboratorijose, kaip kalibravimo priemonė, nustatant oro srauto kokybę.

10 pav. Rezultatai gauti tiriant ikigarsinį oro srautą (Sharp J. H. 2004)

Čia:  
[image: image40.wmf]1

- žinomas (teorinis) greitis, 
[image: image41.wmf]G

U

- tyrimo metu nustatytas greitis, 
[image: image42.wmf]r

- atstumas nuo darbinės dalies simetrijos ašies, kuriame buvo atliktas tyrimas, 
[image: image43.wmf]R

 - atstumas nuo darbinės dalies simetrijos ašies iki sienelės.

3. 1. 4. Oro srauto greičio matavimas naudojant naudojant ultragarsinius anemometrus

Oro srauto greitį ir krypį galima nustatyti specialiais tam šiam tikslui skirtais prietaisais – ultragarsiniais anemometrais. Matavimo prietaisas turi dideles matavimo intervalo ribas (vidutiniškai nuo 0 iki 65 m/s) ir gerą jautrį ( gali siekti net iki 0,01 m/s). 

[image: image44.png]



11 pav. Ultragarsinis anemometras (Encorp instruments Ltd. 2008)

 Anemometrą sudaro 4 ultragarsiniai jutikliai išdėstyti poromis, dviejuose statmenose ašyse vienas priešais kitą. Jutikliai veikia kaip ultragarsiniai siųstuvai – imtuvai, tai yra geba siųsti ir priimti ultragarsines bangas vienu metu. Garso sklidimo greitis ramiu oru yra tapatinamas su matuojamu oro srauto sklidimo greičiu ir kryptimi. 

Dažniausiai ultragarsiniai anemometrai naudojami vėjo greičiui ir krypčiai matuoti, nes dėl savo gabaritų  juos įmanoma patalpinti į mažų aerodinaminių vamzdžių darbines dalis. Taip pat jais pakankamai sudėtinga išmatuoti greitį konkrečiame taške. Dėl šių pagrindinių priežasčių šis medodas netinkamas mažų aerodinaminių vamzdžių tyrimui.

3. 1. 5. Oro srauto greičio nustatymas, naudojant kompiuterines programas

Suprojektuoto, bet dar nepagaminto aerodinaminio vamzdžio oro srauto greičio tyrimą galima atlikti kompiuterinėmis programomis. Tai labai patogus būdas, nes nereikalauja daug išlaidų, o gauti rezultatai būna labai svarbūs pačio vamzdžio projektui, nes pagal juos, galima nustatyti ar bus pasiektas norimas rezultatas. Šiuo metodu taip pat galima atlikti ir jau pagamintų aerodinaminių vamzdžių oro srauto greičio tyrimus. Gauti tyrimo rezultatai priklauso nuo pasirinktos kompiuterinės programos, sudaryto skaitmeninio tyriamojo modelio ir kompiuterinės technikos pajėgumų. Populiariausia programa, kuri naudojama tyrimams - ,,Fluent“. Šioje programoje galima sumodeliuoti oro srauto tūrį, kuris teka vamzdžiu, suteikti jam atitinkamus parametrus ir atlikti tėkmės analizę.

3. 2. Tyrimo metu naudojamo oro srauto greičio matavimo metodo pasirinkimas ir tyrimo aprašymas
Atlikus oro srauto greičio matavimo metodų analizę ir aptarus būdingiausius metodus išskiriant jų privalumus, trūkumus, ir atsižvelgiant į turimas galimybes,  pasirinktas tinkamiausias metodas. Tyrimui atlikti bus naudojamas oro srauto matavimo metodas, kai greitis bus nustatomas kompiuterine srautų analizės programa. Tyrimo metu bus naudojamos kompiuterinės programos ,,Catia V5“ ir ,,ANSYS Workbench 13“.

,,Catia V5“ – tai CAD aplinkos programa, kuri leidžia sukurti trimatį objekto modelį. Programa buvo sukurta 1977 metais ir buvo pirmoji tokio tipo programa, kuri buvo pradėta naudoti aviacijos pramonėje kuriant realius orlaivius. Vieni iš programos naudotojų buvo ,,Boeing“, ,,Embraer“, ,,Dassault“ orlaivių gamintojai. Programa sukuriami trimačiai realių objektų modeliai – detalės, kurios po to gali būti surenkamos į vieną visumą – agregatą ar net patį orlaivį ar kitą modeliuojamą objektą. 

Pirmame tyrimo etape, šia programa bus sumodeliuotos atskiros aerodinaminio vamzdžio detalės, po to jos bus sujungtos į vieną objektą – aerodinaminį vamzdį. Taip pat bus sumodeliuotas vidinis aerodinaminio vamzdžio tūris.

,,ANSYS Workbench“ – tai analizės baigtiniais elementais programa, kuri yra geriausias pažangių inžinerinių modeliavimo technologijų pavyzdys. Ji susieja visą modeliavimo procesą, orientuotą į vartotoją su sudėtinga analize. Taip pat leidžia lengvai atlikti CAD aplinkos programoje sumodeliuotų objektų analizę. Tai galingas ir automatizuotas įrankis, kuris užtikrina aukštą rezultatų kokybę. Programos ,,ANSYS Workbench“ dalis ,,Fluent“ skirta dujų ir skysčių tėkmės modeliavimui ir analizei.

Antrame tyrimo etape vidinio aerodinaminio vamzdžio tūrio modelis bus įkeltas į ,,ANSYS Workbench“ programą ir pasitelkus ,,Fluent“ dalį, bus atlikta oro srauto tėkmės greičio analizė.

 3. 2. 1. Tyrimo eiga
Teorinis tyrimas atliekamas kompiuteriu. Pasitelkus CAD aplinkos programą ,,CatiaV5“ modeliuojamas realaus tyrimo objekto skaitmeninis modelis.  Sudarant modelį remiamasi pradiniais geometrijos duomenimis (1 priedas). 


[image: image45]
12 pav. Tiriamojo aerodinaminio vamzdžio trimatis modelis

Gautasis objektas turi vidinį ir išorinį paviršius, bei užima tam tikrą tūrį. Tyrimo atveju, aktualiausias yra vidinis tūris, kuris yra apribotas vidiniu paviršiumi. Taigi, toliau nagrinėsime vidinį tūrį, o tiksliau – oro srautą, tekantį vamzdžio vidiniu tūriu. Tai atliekame CFD aplinkos programa ,,Fluent“.

Pirmasis etapas – susimodeliuoti vidiniu aerodinaminio vamzdžio paviršiumi apribotą tūrį. Tai atliekama ,,CatiaV5“ programa. Gautasis modelis yra išsaugomas ,,igs“ formatu, kad jį būtų galima įkelti į analizės programą ,,Fluent“.

13 pav. Tiriamojo aerodinaminio vamzdžio vidinio tūrio trimatis modelis ,, Fluent“ programos aplinkoje

Toliau šis tūrio modelis bus analizuojamas taikant baigtinių elementų metodą. Tai yra skaitmeninis metodas, leidžiantis rasti apytikslius diferencialinių lygčių dalinėmis išvestinėmis ar integralinių lygčių sprendinius. Metodo esmė - sritis, kurioje ieškomas sprendimas, suskaidoma į dalis (baigtinius elementus). Tada daroma prielaida, kad kiekviename elemente nagrinėjamas nežinomasis kinta nesudėtingu dėsniu ir diferencialinė lygtis jame pakeičiama į algebrinių lygčių sistemą. Sujungus visų elementų sistemas gaunama sistema, kurią išsprendus gaunamas atsakymas (R. Barauskas ir kiti , 2004). 
Kitas žingsnis – tūrio modelį diskretizuoti baigtiniais elementais. Tai atliekant jis bus sudalintas į baigtinį atskirų dalių skaičių ir atrodys lyg tinklas. Elementų forma ir skaičius labai įtakoja skaičiavimus. Skaičiavimai bus tikslesni, jei elementai bus panašūs vieni į kitus savo forma ir dydžiu. Todėl atliksime baigtinių elementų tinklo kokybės analizę, siekdami gauti kuo tikslesnius rezultatus.

14 pav. Tiriamojo aerodinaminio vamzdžio vidinio tūrio trimatis modelis ,, Fluent“ programos aplinkoje diskretizuotas baigtiniais elementais

Tinklo kokybę apibūdina netolygumo koeficientas (16 pav.). Kuo jis mažesnis – tuo geresnės kokybės baigtinių elementų tinklas. Kai koeficiento reikšmė siekia 0,89 – tiklas yra prastos kokybės ir skaičiavimai nevykdomi. Mūsų turimu atveju didžioji dalis tinklo yra tolygi, todėl priimame, kad  tinklas tinkamas tolesniems skaičiavimams.

15 pav. Tinklo netolygumo koeficiento pasiskirstymas

Toliau seka skaičiavimo sąlygų nustatymas. Pirmiausia nurodomi įėjimo ir išėjimo skerspjūviai bei sienelės. Įėjimo skersmuo tai priešmamerio sekcijos srauto lyginimo dalies skerspjūvio plotas, išėjimo – difuzoriaus galinės dalies skerspjūvio plotas.

Kitas žingsnis – sprendimo būdo parinkimas. Programoje nustatome, kad skaičiavimai bus atliekami remiantis oro srauto slėgio kitimu jam tekant aerodinaminiu vamzdžiu. Taip pat įvertinta, kad tai laike nekintantis procesas. Toliau pasirenkame kokio tipo srautas tekės vamzdžiu ir kokie bus jo parametrai. Įvertinus tai, oro srautas aptekantis kūnus patalpintus jame, juos apteka laminariniu rėžimu, o tik po to pereina į turbulentinį, nustatoma, kad bus tiriamas laminarinis srauto tėkėjimas. Tiriamos oro srauto masės tankis ρ=1,225 kg/m3,  klampumo koeficientas μ=1,789 x 10-5 kg/m•s. Atsižvelgiant į tai, kad tiriamas vamzdis yra atviro tipo, nustatomos aplinkos sąlygos. Priimama, kad aplikos slėgis yra lygus 101325 Pa. Toliau nurodoma kokios sąlygos veiks tekantį oro srautą – tai yra kokiu greičiu oro srautas tėkės įėjimo skerspjūvyje ir kokio slėgio jis bus išėjimo skerspjūvyje.

Žinant, kad aerodinaminio vamzdžio projektinis didžiausias oro srauto greitis darbinėje dalyje buvo 34 m/s ir taikant oro srauto masės tvermės dėsnį, galima nustatyti oro srauto greitį įėjimo skerspjūvyje. Dėsnis teigia, kad srautui tekant vamzdžiu, pro kiekvieną skerspjūvį per laiko vienetą prateka vienodas oro masės kiekis. Masės kiekį m, pratekantį pro vamzdžio skerspjūvį per laiko vienetą, galima gauti sudauginus skerspjūvio plotą A, vietinį greitį V ir oro tankį ρ (Lasauskas Eduardas. 2008:9). Sutinkamai su šiuo teiginiu oro srauto masės kiekis pratekantis per darbinės dalies skerspjūvį bus:

mDk = ADk  x Umax x ρ=0,14 x 34 x 1, 225=5,831 kg/s                   (5)
Iš čia oro srauto greitis įėjimo skerspjūvyje:

Oro srautui tekant prieškamerio sekcija iš pradžių jis yra stabilizuojamas, po to pagreitinamas ir darbinę dalį pasiekia reikiamo greičio. Darbinėje dalyje oro srauto greitis turi nekisti, bet už jos esančiame difuzoriuje oro srautas turi lėtėti, o jo slėgis didėti. Galiausiai, išėjime oro srauto slėgis turi būti lygus aplikos slėgiui, šio tyrimo atveju atmosferiniam slėgiui. Remiantis šiuo teiginiu oro srauto slėgis išėjime prilyginamas aplinkos slėgiui (101325 Pa).

Toliau reikia nustatyti mus dominančius išvesties parametrus, tai yra rezultatus kuriuos norime gauti, nustatyti iteracijų kiekį ir įvykdyti skaičiavimus. Vykdant skaičiavimus buvo nustatyta 100 iteracijų, rezultatui gauti prireikė 72. 

Atlikus skaičiavimus gauti rezultatai pateikiami paveikslų ir grafikų pavidalu.
3. 2. 2. Tyrimo rezultatai, kai oro srauto tėkmės greitis maksimalus

Atlikus oro srauto greičio tyrimą, kai oro srauto tėkmės greitis maksimalus, gauti rezultatai pateikiami 17 – 22 paveiksluose. Daugiausia informacijos apie tyrimo rezultatus duoda 21 ir 22 paveikslai, kuriuose oro srauto greičio kitimas vaizduojamas vektoriniais grafikais.

Pagal gautus rezultatus negalime teigti, kad oro srauto greičio kitimas bus pastovus esant įvairiam oro srauto greičiui darbinėje dalyje. Todėl tikslinga atlikti tyrimą, kai oro srauto greitis darbinėje dalyje bus kitoks nei maksimalus.

16 pav. Oro srauto greitis aerodinaminiame vamzdyje (srauto greičio linijos)

17 pav. Oro srauto greitis aerodinaminiame vamzdyje (srauto greičio vektoriai)

18 pav. Oro srauto greitis aerodinaminiame vamzdyje (srauto greičio pasiskirstymas tūryje)


[image: image53]
19 pav. Oro srauto slėgis aerodinaminiame vamzdyje

20 pav. Oro srauto greičio pasiskirstymas aerodinaminiame vamzdyje (vektorinis grafikas)


[image: image55]
21 pav. Oro srauto slėgio  pasiskirstymas aerodinaminiame vamzdyje (vektorinis grafikas)

3. 2. 3. Oro srauto greičio pastovumo tyrimas, kai oro srauto greitis darbinėje dalyje mažesnis nei maksimalus

Norint nustatyti, ar oro srauto greičio netolygumas vienodas prie skirtingų oro srauto greičio reikšmių atliekamas kitas tyrimo etapas.  Pasirenkamos oro srauto greičio reikšmės, apskaičiuojamas oro srauto masės kiekis patekantis darbinės dalies skerspjūviu, apskaičiuojamas oro srauto greitis aerodinaminio vamzdžio įėjimo skerspjūvyje ir pagal gautus duomenis – programa ,,Fluent“ atliekami greičio netolygumo skaičiavimai.

5  lentelė. Pradiniai duomenys greičio netolygumo skaičiavimui, kai jis mažesnis nei maksimalus.

	Oro srauto greitis darbinėje dalyje (pasirinktas laisvai)
	Oro srauto masės kiekis pratekantis skerspjūviu (apskaičiuotas)
	Oro srauto greitis prieškamerio sekcijos įėjimo skerspjūvyje (apskaičiuotas)

	5 m/s
	0,858 kg/s
	0,63 m/s

	10 m/s
	1,715 kg/s
	1,26 m/s

	15 m/s
	2,573 kg/s
	1,89 m/s

	20 m/s
	3,430 kg/s
	2,522 m/s

	25 m/s
	4,288 kg/s
	3,153 m/s

	30 m/s
	5,145 kg/s
	3,783 m/s


Lentelėje pateiktas oro srauto masės kiekis ir oro srauto greitis prieškamerio sekcijos įėjimo skerspjūvyje apskaičiuotas pagal oro srauto masės tvermės dėsnį (5 ir 6 formulės).

3.2.4. Oro srauto greičio pastovumo tyrimo, kai oro srauto greitis darbinėje dalyje mažesnis nei maksimalus, rezultatai

Atlikus tyrimą, gauti rezultatai pateikiami vektoriniuose grafikuose ir trimačiuose paveiksluose. Pagal gautus grafikus galima nustatyti aerodinaminio vamzdžio skerspjūviuose esančias oro srauto greičio ir slėgio reikšmes. Tyrimo metu gauti grafikai pateikiami sekančiame puslapyje.

22 pav. Oro srauto greičio pasiskirstymas aerodinaminiame vamzdyje (greitis 5 m/s)

23 pav. Oro srauto slėgio  pasiskirstymas aerodinaminiame vamzdyje (greitis 5 m/s)

[image: image58.png]



24 pav. Oro srauto tėkmės linijos (greitis 5 m/s)

25 pav. Oro srauto greičio pasiskirstymas aerodinaminiame vamzdyje (greitis 10 m/s)

26 pav. Oro srauto slėgio  pasiskirstymas aerodinaminiame vamzdyje (greitis 10 m/s)

27 pav. Oro srauto tėkmės linijos (greitis 10 m/s)

28 pav. Oro srauto greičio pasiskirstymas aerodinaminiame vamzdyje (greitis 15 m/s)

29 pav. Oro srauto slėgio  pasiskirstymas aerodinaminiame vamzdyje (greitis 15 m/s)

30 pav. Oro srauto tėkmės linijos (greitis 15 m/s)

31 pav. Oro srauto greičio pasiskirstymas aerodinaminiame vamzdyje (greitis 20 m/s)

32 pav. Oro srauto slėgio  pasiskirstymas aerodinaminiame vamzdyje (greitis 20 m/s)

33 pav. Oro srauto tėkmės linijos (greitis 20 m/s)

34 pav. Oro srauto greičio pasiskirstymas aerodinaminiame vamzdyje (greitis 25 m/s)

35 pav. Oro srauto slėgio  pasiskirstymas aerodinaminiame vamzdyje (greitis 25 m/s)

36 pav. Oro srauto tėkmės linijos (greitis 25 m/s)

37 pav. Oro srauto greičio pasiskirstymas aerodinaminiame vamzdyje (greitis 30 m/s)

[image: image72.png]o
o
g

1.02e+05

1.01e+05

1.01e+05

1.01e+05

1.01e+05

1.01e+05

1.00e+05

Prieskameris

Darbiné dalis

Difuzorius

35




38 pav. Oro srauto slėgio  pasiskirstymas aerodinaminiame vamzdyje (greitis 30 m/s)

39 pav. Oro srauto tėkmės linijos (greitis 30 m/s)

3. 3.  Tyrimo metu gautų rezultatų analizė
Ištyrus oro srauto greitį aerodinaminiame vamzdyje, pagal gautus rezultatus, nustatyta, kad oro srauto greitis nėra pastovus, taip pat jo nepastovumo reikšmės kinta kintant greičiui darbinėje dalyje. Šiame darbe didžiausias dėmesys skiriamas oro srauto greičio pastovumui darbinėje dalyje, todėl 6 lentelėje pateikiamos didžiausios ir mažiausios greičio reikšmės darbinėje dalyje ir skirtumas tarp šių reikšmių esant tam tikram greičiui darbinėje dalyje.
6  lentelė. Oro srauto greičio netolygumas darbinėje dalyje.

	Oro srauto greitis darbinėje dalyje (projektinis)
	Oro srauto greičio didžiausia reikšmė darbinėje dalyje

 (pagal tyrimą)
	Oro srauto greičio mažiausia reikšmė darbinėje dalyje

 (pagal tyrimą)
	Oro srauto greičio netolygumas

	
	
	
	m/s
	%

	5 m/s
	5,75 m/s
	3,75 m/s
	2
	34,78

	10 m/s
	13 m/s
	11 m/s
	2
	15

	15 m/s
	20 m/s
	16 m/s
	4
	20

	20 m/s
	24 m/s
	22 m/s
	2
	8,3

	25 m/s
	30 m/s
	25,5 m/s
	4,5
	15

	30 m/s
	36 m/s
	30,5 m/s
	5,5
	15

	34 m/s
	40 m/s
	38 m/s
	2
	5


Lentelėje oro srauto greičio netolygumas (m/s) apskaičiuotas pagal formulę: 

Formulėje: 

– oro srauto greičio netolygumas, 
[image: image76.wmf]max

V

– didžiausias oro srauto greitis darbinėje dalyje, 
[image: image77.wmf]min

V

– mažiausias oro srauto greitis darbinėje dalyje.

Procentinė netolygumo reikšmė paskaičiuota pagal formulę:

Lentelėje pateikti rezultatai parodo oro srauto greičio kitimą aerodinaminio vamzdžio dardinėje dalyje. Pagal lentelės duomenis sudaromas grafikas, parodantis oro srauto greičio aerodinaminio vamzdžio darbinėje dalyje įtaką oro srauto greičio netolygumui (41 pav.). Grafikas parodo, kad iki tam tikros reikšmės, didėjant oro srauto greičiui, jo netolygumas darbinėje dalyje mažėja, po to didėja ir vėl mažėja. Oro srauto greičiui artėjant iki maksimalios projektinės reikšmės jo netolygumas darbinėje dalyje mažėja.

Tačiau darbo tikslas yra ištirti oro srauto greitį darbinės dalies skerspjūvyje, todėl,  greitis bus nagrinėjamas 3 – uose skerspjūviuose: pradiniame, viduriniame ir galiniame. Atsižvelgiant į tai, kad svarbiausias yra darbinės dalies vidurinis skerspjūvis, pirmiausiai nustatomas jame esantis greičio netolygumas. Rezultatai pateikiami 7 lentelėje.

40 pav. Oro srauto tėkmės greičio netolygumas darbinėje dalyje

7  lentelė. Oro srauto greičio netolygumas darbinės dalies viduriniame skerspjūvyje.

	Oro srauto greitis darbinėje dalyje (projektinis)
	Oro srauto greičio didžiausia reikšmė darbinėje dalyje

 (pagal tyrimą)
	Oro srauto greičio mažiausia reikšmė darbinėje dalyje

 (pagal tyrimą)
	Oro srauto greičio netolygumas

	
	
	
	m/s
	%

	5 m/s
	5,5
	4,1
	1,4
	25,45

	10 m/s
	13
	11
	2
	15,38

	15 m/s
	19
	17
	2
	10,52

	20 m/s
	23,5
	22
	1,5
	6,38

	25 m/s
	29
	27,5
	1,5
	5,17

	30 m/s
	35,5
	33
	2,5
	7,04

	34 m/s
	40
	37,5
	2,5
	6,25


Oro srauto greičio darbinėje dalyje įtaka oro srauto greičiui, darbinės dalies viduriniame skerspjūvyje, pavaizduota 41 paveiksle.

41 pav. Oro srauto tėkmės greičio netolygumas darbinės dalies viduriniame skerspjūvyje.

8  lentelė. Oro srauto greičio netolygumas darbinės dalies pradiniame skerspjūvyje.

	Oro srauto greitis darbinėje dalyje (projektinis)
	Oro srauto greičio didžiausia reikšmė darbinėje dalyje

 (pagal tyrimą)
	Oro srauto greičio mažiausia reikšmė darbinėje dalyje

 (pagal tyrimą)
	Oro srauto greičio netolygumas

	
	
	
	m/s
	%

	5 m/s
	5,2
	4,2
	1
	19,23

	10 m/s
	12,5
	11,5
	1
	8,33

	15 m/s
	20
	16,75
	3,25
	16,25

	20 m/s
	24
	20,5
	3,5
	14,58

	25 m/s
	29,5
	25,5
	4
	13,55

	30 m/s
	35,5
	30,5
	5
	14,55

	34 m/s
	41
	37,5
	3,5
	8,5


Oro srauto greičio darbinėje dalyje įtaka oro srauto greičiui, darbinės dalies pradiniame skerspjūvyje, pavaizduota 42 paveiksle.

42 pav. Oro srauto tėkmės greičio netolygumas darbinės dalies pradiniame skerspjūvyje.

Pagal grafiką galima nustatyti, kad oro srauto greičiui darbinėje dalyje didėjant iki 10 m/s ribos, srauto greičio netolygumas pradiniame darbinės dalies skerspjūvyje mažės. Po to staigiai didės ir nuo 15 m/s ribos bus beveik pastovus (pokytis apie 2,7 %), pasiekus 30 m/s ribą, oro srauto greičio netolygumas pirmajame darbinės dalies skerspjūvyje ima mažėti.

9  lentelė. Oro srauto greičio netolygumas darbinės dalies galiniame skerspjūvyje.

	Oro srauto greitis darbinėje dalyje (projektinis)
	Oro srauto greičio didžiausia reikšmė darbinėje dalyje

 (pagal tyrimą)
	Oro srauto greičio mažiausia reikšmė darbinėje dalyje

 (pagal tyrimą)
	Oro srauto greičio netolygumas

	
	
	
	m/s
	%

	5 m/s
	5,5
	3,7
	1,8
	32,72

	10 m/s
	13
	11,2
	1,8
	13,84

	15 m/s
	20
	15,5
	4,5
	22,5

	20 m/s
	23
	22,5
	0,5
	2,1

	25 m/s
	29
	28
	1
	3,45

	30 m/s
	35
	33
	2
	5,71

	34 m/s
	39
	38
	1
	2,56


Oro srauto greičio darbinėje dalyje įtaka oro srauto greičiui, darbinės dalies galiniame skerspjūvyje, pavaizduota 43 paveiksle.

43 pav. Oro srauto tėkmės greičio netolygumas darbinės dalies galiniame skerspjūvyje.

Pagal grafiką galima nustatyti, kad oro srauto greičiui darbinėje dalyje didėjant iki 10 m/s ribos, srauto greičio netolygumas galiniame darbinės dalies skerspjūvyje mažės. Po to staigiai didės ir nuo 15 m/s ribos vėl mažės. Pasiekus 20 m/s ribą, oro srauto greičio netolygumas galiniame darbinės dalies skerspjūvyje bus mažiausias (pokytis apie 2,1 %).

4. Išvados 
1. Atlikus mokomojo aerodinaminio vamzdžio darbinės dalies vidurinio skerspjūvio oro srauto greičio tyrimą, nustatyta, kad oro srauto greičio netolygumas skerspjūvyje mažėja didėjant oro srauto greičiui darbinėje dalyje, o tuo pačiu ir visame aerodinaminiame vamzdyje;

2. Oro srauto greičio netolygumas viduriniame darbinės dalies skerspjūvyje didžiasias esant mažiems greičiams. Tai lemia prieškamerio sekcijoje kylanti turbulencija. Siekiant išvengti turbulencijos – oro srauto lyginimo kanale tikslinga sudėti oro srauto tiesinimo tinklelius arba korėtas groteles;

3. Oro srauto greičio netolygumas viduriniame darbinės dalies skerspjūvyje mažiausias, kai projektinis greitis darbinėje dalyje artimas 24 – 25 m/s;

4. Oro srauto slėgis darbinėje dalyje stabiliausias pradiniuose jos skerspjūviuose esant mažiems greičiams, o esant dideliems greičiams – viduriniuose ir galiniuose darbinės dalies skerspjūviuose.

5. Tyrimui naudotas metodas leidžia tik apytiksliai nustatyti būsimas parametrų reikšmes. Tiksliausias parametrų reikšmes galima nustatyti naudojant lazerinius oro srauto greičio matavimo prietaisus;

6. Tyrimų rezultatai, kurie gauti naudojant skaitinės analizės metodus, turi būti palyginti su praktiniais tyrimų rezultatais;

7. Tirtame aerodinaminiame vamzdyje gali pasireikšti stipri turbulencija, kuri įtakos oro srauto greičio pastovumą darbinės dalies skerspjūviuose, o tuo pačiu ir aerodinaminio tyrimo rezultatus. Norint to išvengti, būtina įmontuoti oro srauto turbulencijos mažinimo tinklelius prieškameryje ir difuzoriuje.

8. Tirtame aerodinaminiame vamzdyje, viduriniame darbinės dalies skerspjūvyje mažiausia srauto greičio netolygumo reikšmė 5,17 %. Šiuolaikinių aerodinaminių vamzdžių, kurie naudojami moksliniams tyrimams, oro srauto greičio netolygumas siekia 0,01 %. 
9. Tirtasis vamzdis gali būti naudojamas moksliniams tyrimams tik sumažinus oro srauto greičio netolygumą. Vienas iš būdų tai atlikti – naudoti srautą tiesinančias groteles ir turbulenciją mažinančius tinklelius. 
10. Srautui tekant per tinklelį, kuris pagamintas iš vielos, pasipriešinimas apytiksliai proporcingas srauto greičio kvadratui, todėl, pasipriešinimas didesnis tose vietose, kuriose greitis didesnis ir mažesnis ten, kur greitis mažesnis. 

11. Greitesnės srauto linijos, kirsdamos tinklą, išsiplečia, lėtesnės – susitraukia, todėl greičiai tampa panašūs, srauto linijoms kirtus tinklelį. Greičių susilyginimo išgavimas nulemia didelius slėgio kritimo nuostolius tinklelyje, todėl efektyviau yra naudoti kelis vienas už kito išdėstytus tinklelius, nei vieną su labai tankiais narveliais. Tokiu atveju, siekiant  mažesnių energijos nuostolių, tinkleliai stabilizavimo kanale turi būti išdėstomi kaip įmanoma toliau.

12.  Tinklelių, kurie yra naudojami turbulencijai mažinti, korėtumas turi būti didesnis nei 0,57, priešingu atveju darbinėje kameroje gali susidaryti srauto nepastovumas. 

